Kamu bisa jelasin ke aku soal Kota Yogyakarta dalam bahasa bali?

Kota Yogyakarta inggih punika situnggil kota ring propinsi Daérah Istiméwa Yogyakarta, Indonésia. Kawéntenan Kota Yogyakarta mawit saking Perjanjian Gianti duk tanggal 13 Pébruari 1755 sané kakukuhang olih Gubernur Nicholas Hartingh miwah Gubernur Jendral Jacob Mossel. Daging perjanjian Gianti inggih punika Panegara Mataram kakepah antuk kakalih inggihnyané atenga wawengkon dados Hak Kerajaan Surakarta miwah atenga dados Hak Pangéran Mangkubumi. Ring perjanjian punika Pangéran Mangkubumi pinaka raja ring atenga wawengkon pedalaman Kerajaan Jawa mapuspata Sultan Hamengku Buwono Senopati Ing Alega Abdul Rachman Sayidin Panatagaa Khalifatullah.

Wawengkon sané dados genah kekuasaan Pangéran Mangkubumi inggih punika Mataram (Yogyakarta), Pojong, Sukowati, Bagelen, Kedu, Bumigedé miwah wawengkon mancanegara inggih punika Madiun, Magetan, Cirebon, atenga widang Pacitan, Kartosuro, Kalangbret, Tulungagung, Mojokerto, Bojonegoro, Ngawen, Sela, Kuwu, Wonosari, Grobogan.

Sesampun Perjanjian punika puput, raris Pengéran Mangkubumi sané mapuspata Sultan Hamengku Buwono I raris mikukuhang Daérah Mataram sané wénten ring amonganyané kawastanin Ngayogyakarta Hadiningrat miwah maibukota ring Ngayogyakarta (Yogyakarta). kaputusan puniki kasobyahang ring tanggal 13 Maret 1755.